**MATERIALE DE CONSTRUCȚII**

|  |  |
| --- | --- |
| **Elemente componente ale clădirilor** | **Materiale utilizate la realizarea lor** |
| ***Fundații*** | **beton armat (beton cu bare sau plase din oțel)** |
| ***Pereți*** | **cărămidă, piatră natural, beton celular autoclavizat (B.C.A.), panouri din aluminiu, materiale plastice, sticlă, lemn, pământ etc.** |
| ***Stâlpi*** | **beton armat, lemn, cărămidă, oțel, etc.** |
| ***Planșee*** | **beton armat, lemn, cărămidă** |
| ***Scări*** | **beton armat, lemn, oțel** |
| ***Acoperiș (învelitoare)*** | **țiglă şi olane din argilă arsă, tablă zincată, de cupru sau de aluminiu, lemn (şindrilă), carton bitumat, materiale plastice etc.** |
| ***Tâmplărie*** | **lemn, materiale plastice, aluminiu** |
| ***Placaje*** | **marmură, plăci ceramice, parchet din lemn etc.** |
| ***Zugrăveli*** | **var, soluții apoase cu anumite culori etc.** |
| ***Izolații*** | **polistiren, vată de sticlă, vată minerală, materiale bituminoase etc.** |

**cărămida** – obținută dintr-un amestec de argilă, nisip și apă, ars în cuptor; pot fi pline, sau pot avea goluri verticale sau orizontale.

**betonul** – amestec de pietriș, nisip, ciment, apă, folosit la structuri de rezistență (fundații, stâlpi, planșee); poate fi întărit cu bare de oțel (beton armat). Din beton se pot realiza și elemente de zidărie ca: bolțari, BCA (Beton Celular Autoclavizat), BCU (Beton Celular Ușor)

*Betonul* este un produs artificial obținut prin întărirea unui amestec omogen format din agregate (nisip și pietriș), liant (ciment), apă și unele adaosuri (care le îmbunătățesc proprietățile).

**cimentul** – pulbere fină din piatră de calcar și argilă, arse în cuptoare și măcinate, folosită în principal pentru producerea de mortar și beton

**mortarul** – amestec de nisip, ciment/ipsos, var și apă, folosit ca liant între blocurile de zidărie (cărămizi, piatră, BCA)

**sticla** – folosită sub formă de cărămizi și sub formă de plăci pentru ferestre și pereți exteriori

**materialele plastice** – folosite pentru izolare termică (polistiren), pentru tâmplăria ferestrelor, pardoseli etc.

**gresia și faianța** – produse ceramice utilizate pentru finisajul pe- reților și podelelor

**olanele -** piese de forma unor jgheaburi și se obțin din argilă, prin presare și apoi ardere.

liant – material fluid care prin întărire leagă particulele altor substanțe.

bitum – liant obținut din reziduuri de petrol.

rășină – substanță lipicioasă și inflamabilă, obținută prin procese chimice.

ipsos – praf alb obținut prin măcinarea unei roci numite ghips, folosit ca liant.

ceramică – produse obținute prin modelarea și arderea lutului.